***Dead by Daylight*** er et asymmetrisk overlevelsesskrekkspill som er utviklet og utgitt av Behaviour Interactive. Spillet er et flerspillerspill hvor én spiller er mot fire spillere: Den ene spilleren er «the Killer» (engelsk, «morderen»), og har som mål å eliminere alle de fire «Survivor»-spillerne («overlevende»), ved å henge dem på flere store kroker. «Survivors» har som mål å reparere fem små strømaggregater for å gi strøm til utgangsdørene, som så må åpnes.

Spillet ble opprinnelig utgitt for Microsoft Windows i juni 2016, følget av PlayStation 4 og Xbox One i juni 2017, Nintendo Switch i september 2019, iOS og Android i april 2020, og PlayStation 5 og Xbox Series X/S i november 2020.

Spillet var opprinnelig utgitt av det svenske selskapet Starbreeze Studios frem til 2018, da det canadiske selskaper Behaviour Interactive kjøpte utgivelsesrettighetene til videospillet. 505 Games utgir Switch-versjonen, mens Deep Silver utga de fysiske kopiene av PlayStation 5- og Xbox Series X/S-versjonene.

Spillet har originale figurer, men har også figurer og annet innhold fra etablerte franchiser, som *Halloween*, *Left 4 Dead*, *Motorsagmassakren*, *A Nightmare on Elm Street*, *Saw*, *Evil Dead*, *Ghostface*, *Stranger Things*, *Silent Hill*, *Resident Evil*, *Hellraiser*, *Ringu* og *Attack on Titan*. *Stranger Things*-figurene Nancy, Steve og Demogorgon, samt utseendeendrende antrekk (*outifts*), ble fjernet fra salg i 2021, men kan fortsatt benyttes av spillere som allerede hadde kjøpt innholdet. Et spillkart som var basert på *Dead by Daylight*, «Hawkins National Laboratory», ble også permanent fjernet.

En filmadapsjon av videospillet ble kunngjort i mars 2023, med James Wan og Jason Blum som henholdsvis regissør og manusforfatter. Wan har tidligere vært med på å skape blant annet *Saw*- og *Insidious*-seriene, og Blum har også vært med på flere skrekkfilmproduksjoner, som *Insidious*-filmene, *The Purge*, *Hush* og *M3GAN*.

Referanser
----------

1. 1 2  «Behaviour Interactive buys Dead by Daylight publishing rights». *GamesIndustry.biz* **(engelsk)**. 21. mars 2018. Besøkt 11. august 2022.
2. ↑  Author, About The. «Starbreeze sells rights to Dead by Daylight to Behaviour for USD 16 million – Starbreeze» **(engelsk)**. Arkivert fra originalen 28. august 2021. Besøkt 11. august 2022.
3. ↑  Hopley, Alex (27. juni 2022). «Dead By Daylight Leaker Claims Stranger Things Chapter With Vecna Is Coming». *Game Rant* **(engelsk)**. Besøkt 7. mars 2023.
4. 1 2  «Dead By Daylight Is Getting A Movie From Iconic Horror Production Studios». *Kotaku* **(engelsk)**. 2. mars 2023. Besøkt 7. mars 2023.
5. ↑  Dinsdale, Ryan (2. mars 2023). «Dead by Daylight Is Getting a Movie Adaptation». *IGN* **(engelsk)**. Besøkt 7. mars 2023.

Eksterne lenker
---------------

* (en) Offisielt nettsted Rediger på Wikidata

* (en) Dead by Daylight – kategori av bilder, video eller lyd på Commons Rediger på Wikidata
* (en) *Dead by Daylight* på Steam Rediger på Wikidata

* (en) *Dead by Daylight* hos MobyGames Rediger på Wikidata

* (en) *Dead by Daylight* hos MobyGames Rediger på Wikidata

* (en) *Dead by Daylight* på Metacritic Rediger på Wikidata

* (en) *Dead by Daylight* på OpenCritic Rediger på Wikidata

* (en) *Dead by Daylight* på Internet Movie Database Rediger på Wikidata

* (en) *Dead by Daylight* hos Giant Bomb Rediger på Wikidata

* (en) *Dead by Daylight* hos Internet Game Database Rediger på Wikidata

* (en) *Dead by Daylight* hos GameSpot Rediger på Wikidata

* (en) *Dead by Daylight* hos IGN Rediger på Wikidata

Portal: Videospill